**МӘМС: Азаматтардың әлеуметтік осал санатынан сақтандыру мәртебесі туралы ТОП-5 сұрақ**

**Әлеуметтік медициналық сақтандыру қорына жарна төлеуден кім босатылды және МӘМС жүйесіндегі мәртебе «сақтандырылмаған» болса, қайда жүгінуге болады-біз сіздің сұрақтарыңызға жауап береміз.**

***Әлеуметтік медициналық сақтандыру қорына кім үшін мемлекет жарна төлейді?***

Әлеуметтік осал санат ретінде анықталған азаматтардың 15 жеңілдік санаты үшін. Бұлар:

* Балалар
* Жұмыссыз ретінде тіркелген тұлғалар
* Жұмыс істемейтін жүкті әйелдерНеработающие лица, воспитывающие ребенка/детей до достижения ими возраста 3-х лет
* Бала/бала тууына, жаңа туған баланы /балаларды асырап алуға байланысты, бала/бала 3 жасқа толғанға дейін оның күтімі бойынша демалыстағы адамдар
* 18 жасқа толғанға дейін мүгедек баланы күтуді жүзеге асыратын жұмыс істемейтін адамдар
* I топтағы мүгедекке бала кезінен күтім жасайтын жұмыс істемейтін адамдар;
* Зейнетақы төлемдерін алушылар, оның ішінде ҰОС қатысушылары мен мүгедектері
* Қылмыстық-атқару (пенитенциарлық) жүйесі мекемелерінде (қауіпсіздігі барынша төмен мекемелерді қоспағанда) сот үкімі бойынша жазасын өтеп жүрген адамдар)
* Тергеу изоляторларында ұсталатын адамдар
* Жұмыс істемейтін оралмандар
* «Алтын алқа», «Күміс алқа» алқаларымен марапатталған немесе бұрын «Батыр ана» атағын алған, сондай-ақ I және II сатылардағы «Ана даңқы» ордендерімен марапатталған көп балалы аналар
* Мүгедектер
* Орта, техникалық және кәсіптік, орта білімнен кейінгі, жоғары, сондай-ақ жоғары оқу орнынан кейінгі білім беру ұйымдарында күндізгі оқу нысаны бойынша оқитын тұлғалар
* Жұмыс істемейтін мемлекеттік атаулы әлеуметтік көмек алушылар.

***Сіз азаматтардың әлеуметтік осал санатына жататындығыңыз туралы құжаттарды бір жерге тапсыруыңыз қажет пе?***

Жоқ. Әлеуметтік мәртебе басқа мемлекеттік органдардың ақпараттық жүйелерінен Қордың ақпараттық жүйесіне беріледі. Әлеуметтік медициналық сақтандыру жүйесіндегі сақтандыру мәртебесі автоматты түрде беріледі.

***Егер сіз ресми түрде жұмыссыз болсаңыз, бірақ жұмыс тапсаңыз, мемлекет Сіз үшін ақы төлеуді жалғастыра ма?***

Жоқ. Сіздің әлеуметтік мәртебеңіз автоматты түрде жалдамалы қызметкерге ауысады және мемлекет Сіз үшін аударымдар жасауды тоқтатады. Сондай-ақ, егер ол ЖК ашса немесе өзін-өзі жұмыспен қамтыған азамат ретінде бірыңғай жиынтық төлемді (БЖТ) төлей бастаса, мемлекет ол адам үшін ақы төлеуді тоқтатады.

***Қандай жағдайларда студент сақтандырылмаған болуы мүмкін?***

ЖОО студенттер туралы деректерді азаматтардың жеңілдікті санатына енгізу үшін Білім және ғылым министрлігіне, содан кейін ақпараттық жүйелерді ӘМСҚ-ға интеграциялау арқылы береді. Егер студент тізімге енгізілмесе және МӘМС жүйесіндегі мәртебесі «сақтандырылмаған» болса, оның себебін анықтау үшін өз ЖОО-ның деканатына жүгінуі қажет.

***Егер сіз әлеуметтік осал санатқа жатсаңыз, бірақ міндетті медициналық сақтандыру жүйесіндегі мәртебеңіз «сақтандырылмаған» болса не істеу керек?***

Егер сіз 15 жеңілдік санатының біріне жатсаңыз, бірақ сіз МӘМС жүйесінде сақтандырылмаған болсаңыз, себебін анықтау үшін Әлеуметтік медициналық сақтандыру қорының бірыңғай байланыс орталығына жүгінуіңіз немесе өтінімді Qoldau 24/7 мобильді қосымшасына жолдауыңыз немесе өз өңіріңіздегі қордың филиалына жүгінуіңіз қажет. Әрбір жағдай себептері әртүрлі болғандықтан, жеке қарастырылады.

**Егер сіз сақтандырылмаған болсаңыз да,** сіз мемлекет кепілдік берген тегін медициналық көмек пакетінде медициналық көмекке құқығыңыз бар екенін есте ұстағаныңыз жөн. Учаскелік дәрігер, педиатр, жалпы практика дәрігері мамандарының қабылдауы, дәрігерді үйге шақыру, жедел жәрдем, емхана мен стационар деңгейіндегі шұғыл көмек, әлеуметтік маңызы бар, жұқпалы ауруларды, онкологиялық ауруларды емдеу осы пакетке кіреді және сақтандырылған мәртебесіне қарамастан барлығына көрсетіледі**.**